Els independentistes cubans van aconseguir organitzar-se i aixecar-se contra l'autoritat espanyola el 10 d'octubre de 1868, quan va esclatar la que s'anomenarà Guerra dels Deu Anys que va durar fins a 1878 sense aconseguir els seus objectius. El 12 d'abril de 1869 es va proclamar la República de Cuba en Armes i Carlos Manuel de Céspedes va ésser nomenat primer President de Cuba. La República no tenia reconeixement internacional i actuava com a comandament de la guerra.